stanford-oval/wikipedia huggingface dataset:
เดอะพันนิชเชอร์ (วิดีโอเกม พ.ศ. 2533)

| เดอะพันนิชเชอร์ |
| --- | --- |
ภาพปกสำหรับเวอร์ชันดอส
ผู้พัฒนา: แพรากอนซอฟต์แวร์ (ดอส) ดิเอดจ์ (อามิกา, อาตาริ เอสที)
ผู้จัดจำหน่าย: ไมโครโพรส (ดอส) ดิเอดจ์ (อามิกา, อาตาริ เอสที)
เครื่องเล่น: อามิกา อาตาริ เอสที ดอส
วางจำหน่าย: ดอส อเมริกาเหนือ: ค.ศ. 1990อามิกา สหราชอาณาจักร: ค.ศ. 1990อาตาริ เอสที สหราชอาณาจักร: ค.ศ. 1990
แนว: แอ็กชัน แข่งความเร็ว (ดอส)
รูปแบบ: ผู้เล่นเดี่ยว
เดอะพันนิชเชอร์ (อังกฤษ: The Punisher) เป็นวิดีโอเกม ค.ศ. 1990 ที่พัฒนาโดยบริษัทแพรากอนซอฟต์แวร์ และวางจำหน่ายโดยบริษัทไมโครโพรส เกมนี้มีตัวเอกคือพันนิชเชอร์ ซึ่งเป็นตัวเอกปฏิลักษณ์ของบริษัทมาร์เวลคอมิกส์ ส่วนเกมที่ไม่เกี่ยวข้องสำหรับอามิกาและอาตาริ เอสที ได้รับการเผยแพร่โดยดิเอดจ์ใน ค.ศ. 1990 เช่นกัน
รวมถึงในปีเดียวกันนั้น ยังมีเกมเดอะพันนิชเชอร์เกมที่สามที่ไม่เกี่ยวข้องสำหรับนินเท็นโดเอนเตอร์เทนเมนต์ซิสเตม ซึ่งวางจำหน่ายโดยบริษัทแอลเจเอ็น
รูปแบบการเล่น

เวอร์ชันดอสมีโหมดการเล่นที่แตกต่างกันสามโหมด ได้แก่: ขับรถ "แบตเทิลแวน" ของพันนิชเชอร์, เดินผ่านถนนในนครนิวยอร์กและอาคารที่เลือก ตลอดจนดำน้ำสกูบา
ผู้เล่นสวมบทบาทเป็นพันนิชเชอร์ และจะพยายามแก้แค้นกลุ่มอาชญากรที่สังหารครอบครัวของพันนิชเชอร์ ส่วนอุปกรณ์ประกอบด้วยมีด, ปืนกึ่งอัตโนมัติหลายกระบอก, ระเบิด, แบตเทิลแวน และอุปกรณ์สกูบา
การตอบรับ

ในนิตยสารคอมพิวเตอร์เกมมิงเวิลด์ฉบับที่ 77 (ธันวาคม ค.ศ. 1990) ชาลส์ อาร์ได ระบุว่าเดอะพันนิชเชอร์เวอร์ชันดอส "เป็นการเติมเต็มความปรารถนาของลำดับสูงสุด การนึกฝันการแก้แค้นเดธวิชผสมกับเสียงร้องที่เปิดเผยจากความกล้าหาญเพื่อความยุติธรรม [...] สำหรับชาวนิวยอร์กตัวจริงที่ต้องรับมือกับคลื่นอาชญากรรมที่เกินจริง" และคาดการณ์ว่ายอดขายจะโดดเด่นในเขตเมือง อย่างไรก็ตาม เขาได้ให้การเสนอแนะที่มีคุณสมบัติเหมาะสมแก่เกมนี้ เนื่องจากมีข้อบกพร่อง รวมถึงกราฟิกที่มีคุณภาพไม่สอดคล้องกัน, การควบคุมที่ไม่ดี, การเกิดบั๊ก และการป้องกันการคัดลอกด้วยตนเองที่ไม่มีประสิทธิภาพ
ส่วนในฉบับที่ 148 ของนิตยสารเดียวกันนี้ พันนิชเชอร์ในเวอร์ชันที่พัฒนาโดยบริษัทแพรากอนซอฟต์แวร์ได้รับการกล่าวถึงว่าเป็นเกมฮีโรที่น่าจดจำที่สุดตลอดกาลในอันดับที่สิบห้า
กระนั้น ในเดือนตุลาคม ค.ศ. 1991 เกมเดอะพันนิชเชอร์ได้รับการจัดทำดัชนีโดยหน่วยงานรัฐบาลกลางเพื่อการคุ้มครองเด็กและเยาวชนจากสื่อแห่งประเทศเยอรมนี ในรายการเกมที่ถือว่ามีอิทธิพลที่ไม่ดีต่อนักเล่นเกมรุ่นเยาว์
ดูเพิ่ม

รายชื่อวิดีโอเกมที่อิงจากมาร์เวลคอมิกส์
แหล่งข้อมูลอื่น

The Punisher (DOS) ที่ MobyGames
The Punisher (Amiga, ST) ที่ MobyGames
แม่แบบ:Abime
เดอะมัมมี่ 3 คืนชีพจักรพรรดิมังกร

| เดอะมัมมี่ 3 คืนชีพจักรพรรดิมังกร |
| --- | --- |
ใบปิดภาพยนตร์
กำกับ: ร็อบ โคเฮน
เขียนบท: อัลเฟรด กัฟ ไมลส์ มิลลาร์
สร้างจาก: ตัวละคร โดย สตีเฟน ซอมเมอส์ ลอยด์ ฟอนวีลล์ เควิน จาร์
อำนวยการสร้าง: สตีเฟน ซอมเมอส์ เจมส์ แจ็กส์ บ๊อบ ดักเซย์ ฌอน แดเนียล
นักแสดงนำ: เบรนแดน เฟรเซอร์ หลี่ เหลียนเจี๋ย มาเรีย เบลโล จอห์น ฮันนาห์ ลุก ฟอร์ด หยาง จื่อฉยง อิสซาเบลล่า เหลียง
กำกับภาพ: ไซมอน ดั๊กแกน
ตัดต่อ: โจเอล เนกรอน เคลลี มัตซุโมโต
ดนตรีประกอบ: แรนดี เอเดลแมน จอห์น เด็บนีย์ (ไม่ได้รับเครดิต)
บริษัทผู้สร้าง: Relativity Media The Sommers Company Alphaville Films  
ผู้จัดจำหน่าย: Universal Studios
วันฉาย: 31 กรกฎาคม ค.ศ. 2008 (ไทย) 1 สิงหาคม ค.ศ. 2008 (สหรัฐอเมริกา) 6 สิงหาคม ค.ศ. 2008 (สหราชอาณาจักร)
ความยาว: 114 นาที
ประเทศ: สหรัฐอเมริกา, แคนาดา, เยอรมนี, จีน
ภาษา: อังกฤษ, จีน
ทุนสร้าง: 145 ล้านดอลลาร์สหรัฐ
ทำเงิน: 403.4 ล้านดอลลาร์สหรัฐ
ก่อนหน้านี้: เดอะมัมมี่ รีเทิร์น ฟื้นชีพกองทัพมัมมี่ล้างโลก
ข้อมูลจาก All Movie Guide
ข้อมูลจาก IMDb
ข้อมูลจากสยามโซน
เดอะมัมมี่ 3 คืนชีพจักรพรรดิมังกร (อังกฤษ: The Mummy: Tomb of the Dragon Emperor) เป็นภาพยนตร์ผจญภัยลำดับที่ 3 ในไตรภาคชุด เดอะมัมมี่ กำกับโดยร็อบ โคเฮน เขียนบทโดยอัลเฟรด กัฟและไมลส์ มิลลาร์ นำแสดงโดยเบรนแดน เฟรเซอร์, หลี่ เหลียนเจี๋ย, มาเรีย เบลโลและหยาง จื่อฉยง เป็นภาคต่อจาก เดอะมัมมี่ รีเทิร์น ฟื้นชีพกองทัพมัมมี่ล้างโลก เข้าฉายในสหรัฐอเมริกาเมื่อวันที่ 1 สิงหาคม ค.ศ. 2008
ภาพยนตร์เรื่องนี้ได้รับรางวัล BMI Film Awards สาขาดนตรียอดเยี่ยม
นักแสดง

| นักแสดงนำ | รับบทเป็น |
| --- | --- |
เบรนแดน เฟรเซอร์: ริชาร์ด "ริค" โอคอนเนลล์
มาเรีย เบลโล: เอเวอลีน คาร์นาฮัน โอคอนเนลล์
จอห์น ฮันนาห์: โจนาธาน คาร์นาฮัน
หลี่ เหลียนเจี๋ย(เจ็ท ลี): จักรพรรดิมังกร
หยาง จื่อฉยง: ซือหยวน
ลุก ฟอร์ด: อเล็กซ์ โอคอนเนลล์
อิสซาเบลล่า เหลียง: หลิน
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ เดอะมัมมี่ 3 คืนชีพจักรพรรดิมังกร
วิกิคำคม มีคำคมที่กล่าวโดย หรือเกี่ยวกับ เดอะมัมมี่ 3 คืนชีพจักรพรรดิมังกร
เดอะมัมมี่ 3 คืนชีพจักรพรรดิมังกร ที่อินเทอร์เน็ตมูวีเดตาเบส
เดอะมัมมี่ 3 คืนชีพจักรพรรดิมังกร ที่สยามโซน
| ด ค กเดอะ มัมมี่ |
| --- | --- |
เดอะ มัมมี่ โดยสตีเฟน ซอมเมอส์:  เดอะมัมมี่ คืนชีพคำสาปนรกล้างโลก (1999)  เดอะมัมมี่ รีเทิร์น ฟื้นชีพกองทัพมัมมี่ล้างโลก (2001)  เดอะมัมมี่ 3 คืนชีพจักรพรรดิมังกร (2008) 
เดอะ สกอร์เปี้ยน คิง:  เดอะ สกอร์เปี้ยน คิง ศึกราชันย์แผ่นดินเดือด (2002)  อภินิหารศึกจอมราชันย์ (2008)  เดอะ สกอร์เปี้ยน คิง 3 สงครามแค้นกู้บัลลังก์เดือด (2012)  เดอะ สกอร์เปี้ยน คิง 4 ศึกชิงอำนาจจอมราชันย์ (2015) 
ภาพยนตร์เริ่มต้นใหม่:  เดอะ มัมมี่ (2017) 
วิดีโอเกมส์:  The Scorpion King: Rise of the Akkadian  The Scorpion King: Sword of Osiris  The Mummy: Tomb of the Dragon Emperor 
| ด ค กภาพยนตร์และสารคดีโดย หลี่ เหลียนเจี๋ย |
| --- | --- | --- |
| ยุค 1980 |  เสี่ยวลิ้มยี่ (1982)  เสี่ยวลิ้มยี่ 2 (1984)  หวด ปั๊ก คั๊ก (1986)  มังกรน่ำปั๊ก (1986)  มังกรกระแทกเมือง (1988)  ฟัดทะลุโลก (1989)  |  |
| ยุค 1990 |  หวงเฟยหง : หมัดบินทะลุเหล็ก (1991)  เดชคัมภีร์เทวดา 2 (1992)  หวงเฟยหง : ถล่มวังบัวขาว (1992)  มังกรไท้เก๊ก คนไม่ยอมคน (1993)  ฟงไสหยก : สู้บนหัวคน (1993)  ปึงซีเง็ก : ปิดตาสู้ (1993)  ดาบมังกรหยก ตอน ประมุขพรรคมาร (1993)  เล็บเหล็กหวงเฟยหง  (1993)  หวงเฟยหง ภาค 3 ตอน ถล่มสิงโตคำราม  บอดี้การ์ด ขอบอกว่าเธอเจ็บไม่ได้ (1994)  ไอ้หนุ่มซินตึ้ง หัวใจผงาดฟ้า (1994)  5 พยัคฆ์ เสี้ยวลิ้มยี่  (1994)  ตายยาก เพราะเธอเจ็บไม่ได้ (1995)  ต้องใหญ่ให้โลกตะลึง (ครั้งนี้...หัวใจใครก็เจ็บไม่ได้) (1995)  แบล็คแมสค์ ดำมหากาฬ (1996)  ดร.ไว คนใหญ่สุดขอบฟ้า (1996)  หวงเฟยหง พิชิตตะวันตก (1997)  ลงขันฆ่า ปราณีอยู่ที่ศูนย์ (1998)  ริกส์ คนมหากาฬ 4 (1998)  |  |
| ยุค 2000 |  ศึกแก็งค์มังกรผ่าโลก (2000)  จูบอหังการ ล่าข้ามโลก (2001)  เดี่ยวมหาประลัย (2001)  ฮีโร่ (2002)  คู่อริ ถล่มยกเมือง (2003)  คนหมาเดือด (2005)  จอมคนผงาดโลก (2006)  3 อหังการ์ เจ้าสุริยา (2007)  โหด ปะทะ เดือด (2007)  หนึ่งฟัดหนึ่ง ใหญ่ต่อใหญ่ (2008)  เดอะ มัมมี่ 3 คืนชีพจักรพรรดิมังกร (2008)  มังกรสร้างชาติ (2009)  Ocean Heaven (2010)  โคตรคนทีมมหากาฬ (2010)  ตำนานเดชนางพญางูขาว (2011)  พยัคฆ์ตะลุยพยัคฆ์ (2011)  โคตรคน ทีมเอกซ์เพนเดเบิ้ล (2012)  ปิดหน่วยล่า คนหมาเดือด (2013)  The Expendables 3 (2014)  |  |
| สารคดี |  This is Kung Fu (1987)  Sao lin haj teng ta si (1988)  Dragons of the Orient (1988)  Ta pa kua (Lucky Way, 1992)  Sao lin csen kung fu (1994)  Jet Li Is 'The One' (2002)  |  |
| บทความที่เกี่ยวข้อง |  Jet Li: Rise to Honor (วิดีโอเกม)  ลี่จื้อ  หวง เฟยหง  |  |
เดอะมัมมี่ รีเทิร์น ฟื้นชีพกองทัพมัมมี่ล้างโลก

| เดอะมัมมี่ รีเทิร์น ฟื้นชีพกองทัพมัมมี่ล้างโลก |
| --- | --- |
ใบปิดภาพยนตร์
กำกับ: สตีเฟน ซอมเมอส์
เขียนบท: สตีเฟน ซอมเมอส์
อำนวยการสร้าง: ฌอน แดเนียล เจมส์ แจ็กส์
นักแสดงนำ: เบรนแดน เฟรเซอร์ เรเชล ไวสซ์ อาร์โนลด์ วอสลู จอห์น ฮันนาห์  แพทริเซีย เวลาสเกซ เดอะ ร็อก โอเดด เฟหร์
กำกับภาพ: เอเดรียน บิดเดิล
ตัดต่อ: บ๊อบ ดั๊กเซย์ เคลลี มัตซุโมโต
ดนตรีประกอบ: แอลัน ซิลเวสทรี
บริษัทผู้สร้าง: Alphaville Films  
ผู้จัดจำหน่าย: Universal Studios
วันฉาย: 4 พฤษภาคม ค.ศ. 2001 (สหรัฐอเมริกา) 18 พฤษภาคม ค.ศ. 2001 (สหราชอาณาจักร) 8 มิถุนายน ค.ศ. 2001 (ไทย)
ความยาว: 130 นาที
ประเทศ: สหรัฐอเมริกา
ภาษา: อังกฤษ
ทุนสร้าง: 98 ล้านดอลลาร์สหรัฐ
ทำเงิน: 443.3 ล้านดอลลาร์สหรัฐ
ก่อนหน้านี้: เดอะ มัมมี่ คืนชีพคำสาปนรกล้างโลก
ต่อจากนี้: เดอะ มัมมี่ 3 คืนชีพจักรพรรดิมังกร
ข้อมูลจาก All Movie Guide
ข้อมูลจาก IMDb
ข้อมูลจากสยามโซน
เดอะมัมมี่ รีเทิร์น ฟื้นชีพกองทัพมัมมี่ล้างโลก (อังกฤษ: The Mummy Returns) เป็นภาพยนตร์ผจญภัยลำดับที่ 2 ในไตรภาคชุด เดอะ มัมมี่ กำกับและเขียนบทโดยสตีเฟน ซอมเมอส์ นำแสดงโดยเบรนแดน เฟรเซอร์, เรเชล ไวสซ์, อาร์โนลด์ วอสลู, จอห์น ฮันนาห์, แพทริเซีย เวลาสเกซ, ดเวย์น "เดอะ ร็อก" จอห์นสันและโอเดด เฟหร์ เป็นภาคต่อจาก เดอะ มัมมี่ คืนชีพคำสาปนรกล้างโลก (The Mummy) และเกี่ยวข้องกับภาพยนตร์ภาคแยก เดอะ สกอร์เปี้ยน คิง ศึกราชันย์แผ่นดินเดือด (The Scorpion King) ออกฉายในสหรัฐอเมริกาเมื่อวันที่ 4 พฤษภาคม ค.ศ. 2001
ภาพยนตร์เรื่องนี้ได้รับรางวัลทีนชอยส์อะวอดส์ สาขา Choice Sleazebag (ดเวย์น จอห์นสัน)
นักแสดงนำ

เบรนแดน เฟรเซอร์ รับบท ริค โอคอนเนลล์
เรเชล ไวสซ์ รับบท เอฟเวอลีน คาร์นาแฮน โอคอนเนลล์/พระนางเนเฟอร์ทารี
อาร์โนลด์ วอสลู รับบท อิมโฮเตป
แพทริเซีย เวลาสเกซ รับบท อนัสซุนนามุน
จอห์น ฮันนาห์ รับบท โจนาทาน คาร์นาแฮน
โอเดด เฟหร์ รับบท อาร์เดท เบย์
ดเวย์น "เดอะ ร็อก" จอห์นสัน รับบท ราชาแมงป่อง (มาทายูสแห่งอัคคัด)
แหล่งข้อมูลอื่น

วิกิคำคม มีคำคมที่กล่าวโดย หรือเกี่ยวกับ เดอะมัมมี่ รีเทิร์น ฟื้นชีพกองทัพมัมมี่ล้างโลก
เดอะมัมมี่ รีเทิร์น ฟื้นชีพกองทัพมัมมี่ล้างโลก ที่อินเทอร์เน็ตมูวีเดตาเบส
เดอะมัมมี่ รีเทิร์น ฟื้นชีพกองทัพมัมมี่ล้างโลก ที่สยามโซน
| ด ค กเดอะ มัมมี่ |
| --- | --- |
เดอะ มัมมี่ โดยสตีเฟน ซอมเมอส์:  เดอะมัมมี่ คืนชีพคำสาปนรกล้างโลก (1999)  เดอะมัมมี่ รีเทิร์น ฟื้นชีพกองทัพมัมมี่ล้างโลก (2001)  เดอะมัมมี่ 3 คืนชีพจักรพรรดิมังกร (2008) 
เดอะ สกอร์เปี้ยน คิง:  เดอะ สกอร์เปี้ยน คิง ศึกราชันย์แผ่นดินเดือด (2002)  อภินิหารศึกจอมราชันย์ (2008)  เดอะ สกอร์เปี้ยน คิง 3 สงครามแค้นกู้บัลลังก์เดือด (2012)  เดอะ สกอร์เปี้ยน คิง 4 ศึกชิงอำนาจจอมราชันย์ (2015) 
ภาพยนตร์เริ่มต้นใหม่:  เดอะ มัมมี่ (2017) 
วิดีโอเกมส์:  The Scorpion King: Rise of the Akkadian  The Scorpion King: Sword of Osiris  The Mummy: Tomb of the Dragon Emperor
เดอะมารีน 3 คนคลั่งล่าทะลุสุดขีดนรก

| เดอะมารีน 3 คนคลั่งล่าทะลุสุดขีดนรก |
| --- | --- |

กำกับ: สก๊อตต์ ไวเบอร์
เขียนบท: สก๊อตต์ ไวเบอร์ ดีเคลน โอ'ไบรเอิน
อำนวยการสร้าง: ไมเคิล หลุย์ไซ
นักแสดงนำ: ไมค์ มิซานิน เนียล แมคโดโนด แอสลี เบลล์
กำกับภาพ: รอน สเตนเนตต์
ดนตรีประกอบ: จิม จอห์นสัน
บริษัทผู้สร้าง: ดับเบิลยูดับเบิลยูอี สตูดิโอส 
ผู้จัดจำหน่าย: ทเวนตีท์เซนจูรีฟอกซ์
วันฉาย:   5 มีนาคม ค.ศ. 2013 (2013-03-05) 
ความยาว: 86 นาที
ประเทศ: สหรัฐอเมริกา
ภาษา: อังกฤษ
ทุนสร้าง: $10 ล้านดอลลาร์สหรัฐ
เดอะมารีน 3 คนคลั่งล่าทะลุสุดขีดนรก (อังกฤษ: The Marine 3: Homefront) เป็นภาพยนตร์แนวแอกชั่นอเมริกันในปี ค.ศ. 2013 นำแสดงโดยนักมวยปล้ำอาชีพ เดอะมิซ และกำกับโดย สก๊อตต์ ไวเบอร์ ออกฉายครั้งแรกในวันที่ 5 มีนาคม ค.ศ. 2013 ทุกโรงภาพยนตร์ในสหรัฐอเมริกา เป็นภาพยนตร์ที่ต่อจากภาคเดอะ มารีน 2 คนคลั่งล่าทะลุสุดขีดนรก
นักแสดง

ไมค์ "เดอะ มิซ" มิซานิน รับบทเป็น แจ็ค คาร์เตอร
เนียล แมคโดโนด รับบทเป็น โจนาช พ็อพ
ไมเคิล เอ็คลันด์ รับบทเป็น เอ็คเกิร์ต
แอสลี เบลล์ รับบทเป็น ลิลล
คาไมลลี ซัลไลแวน รับบทเป็น อาแมนด้า
จาเรด คีโซ รับบทเป็น ฮาร์กิน
เจฟฟ์ บอลลาร์ด รับบทเป็น ดาร์เรน
แหล่งข้อมูลอื่น

เดอะมารีน 3 คนคลั่งล่าทะลุสุดขีดนรก ที่อินเทอร์เน็ตมูวีเดตาเบส
| ด ค กรายชื่อภาพยนตร์ โดย WWE Studios |
| --- | --- |
ร่วมอำนวยการสร้าง:  เดอะ สกอร์เปี้ยนคิง  เดอะรันดาวน์  วอกกิ้งทอลล์  Behind Enemy Lines: Colombia  Christmas Bounty  สคูลบี้ดู! เลเจนด์ออฟเรสเซิลเมเนีย 
ยุค 2000:  เดอะเมเนียออฟเรสเซิลเมเนีย  ซีโนอีวิล  เดอะ มารีน  เดอะ คอนเดมน์  12 ราวน์ส  เดอะ มารีน 2 
ยุค 2010:  เลเจนดารี  นัคเคิลเฮด  The Chaperone  อินไซด์เอาท์  เดอะรียูเนียน  เบนดิ้ง เดอะ รูลส์  เดอะเดย์  Barricade  เดอะ มารีน 3: โฮมฟรอนต์  เดดแมนดาวน์  เดอะคอลล์  โนวันไลฟ์  Les reines du ring  Leprechaun: Origins  12 ราวน์ส: รีโหลด  Bermuda  Interrogation  Missing In Action
เดอะมอลล์ (ถนน)

มุมมองของถนนด้านทิศตะวันตกเฉียงใต้สู่พระราชวังบักกิงแฮม (พ.ศ. 2554)
เดอะมอลล์ (อังกฤษ: The Mall) คือถนนสายหนึ่งในกรุงลอนดอน สหราชอาณาจักร โดยเริ่มตั้งแต่พระราชวังบักกิงแฮมทางทิศตะวันตกเรื่อยไปถึงประตู แอดมีรัลตีอาร์ช (Admiralty Arch) ก่อนที่จะไปบรรจบกับถนนไวต์ฮอลที่จัตุรัสทราฟัลการ์ทางทิศตะวันออก นอกจากนี้ยังตัดผ่านถนนสปริงการ์เดนส์อันเคยเป็นที่ตั้งของสำนักแรงงานกรุงลอนดอนและสภาเมืองลอนดอนอีกด้วย ถนนเดอะมอลล์ปิดการจราจรทุกวันอาทิตย์, วันหยุดราชการ และวันงานพิธีสำคัญต่างๆ ของประเทศ
เดอะมอลล์ถูกสร้างขึ้นเพื่อใช้เป็นถนนประกอบพิธีของรัฐในช่วงต้นคริสต์ศตวรรษที่ 20 เช่นเดียวกับถนนหลักในเมืองสำคัญอื่นๆ เช่น กรุงเบอร์ลิน, กรุงเม็กซิโกซิตี, กรุงออสโล, กรุงปารีส, กรุงเซนต์ปีเตอส์เบิร์ก, กรุงเวียนนา และ กรุงวอชิงตัน ดี.ซี. ซึ่งถนนในเมืองเหล่านี้ถูกสร้างขึ้นเพื่อใช้ประกอบพิธีการของรัฐเป็นหลัก ต่อมาจึงมีการปรับปรุงโครงสร้างภายนอกของพระราชวังบักกิงแฮมและก่อสร้างอนุสาวรีย์สมเด็จพระราชินีนาถวิกตอเรียเพิ่มเติมเข้าไป การปรับปรุงนี้เป็นส่วนหนึ่งของการปรับปรุงถนนซึ่งออกแบบโดยแอชตัน เวบบ์
อนุสาวรีย์สมเด็จพระราชินีนาถวิกตอเรียตั้งตระหง่านอยู่ด้านหน้าประตูทางเข้าพระราชวังบักกิงแฮม ขณะที่ประตูแอดมีรัลตีอาร์ชตั้งตระหง่านอยู่ก่อนถึงจัสตุรัสทราฟัลการ์ในฝั่งตรงข้าม ความยาวของถนนนับตั้งแต่ประตูแอดมีรัลตีอาร์ชถึงอนุสาวรีย์สมเด็จพระราชินีนาถวิกตอเรียนั้นยาวทั้งสิ้น 0.5 ไมล์ทะเล (0.93 กิโลเมตร; 0.58 ไมล์) พอดิบพอดี สวนสาธารณะเซนต์เจมส์ตั้งอยู่ฝั่งทิศใต้ของถนนตรงข้ามกันกับสวนสาธารณะกรีนและพระราชวังเซนต์เจมส์ในฝั่งทิศเหนือ ใกล้กับปลายสุดถนนด้านทิศตะวันออกเป็นที่ตั้งของลานฮอร์สการ์ดพาเหรด (Horse Guards Parade) ซึ่งใช้ในพิธีสวนสนามในวันเฉลิมพระชนมพรรษา
พื้นผิวจราจรของถนนถูกทำให้เป็นสีแดงเพื่อให้ความรู้สึกเปรียบเสมือนพรมสีแดงขนาดใหญ่มุ่งสู่พระราชวังบักกิงแฮม ซึ่งสีแดงนี้เป็นเม็ดสีของสนิมเหล็กสังเคราะห์จากแหล่งออกไซด์ในดีนเชนเจอร์ (Deanshanger) อันผ่านกระบวนการดีนอกซ์ซึ่งถูกคิดค้นโดยนักเคมีนามว่า เออร์เนสต์ โลเวลล์ ต่อมารัฐมนตรีแรงงานช่วง พ.ศ. 2494 - 2498 นามว่า เดวิด เอคเคิลส์ ก็ได้ตัดสินใจใช้สนิมเหล็กทำให้พื้นผิวของถนนเป็นสีแดง
ในวันแห่งชัยชนะในทวีปยุโรป 8 พฤษภาคม พ.ศ. 2489 พระราชวังบักกิงแฮมเป็นจุดศูนย์กลางแห่งการเฉลิมฉลองในสหราชอาณาจักร ที่ซึ่งสมเด็จพระเจ้าจอร์จที่ 6, สมเด็จพระราชินีเอลิซาเบธ, เจ้าหญิงเอลิซาเบธ และเจ้าหญิงมาร์กาเรต ปรากฏพระองค์พร้อมกับนายกรัฐมนตรีวินสตัน เชอร์ชิลล์ บนบัญชรของพระราชวังบักกิงแฮมท่ามกลางฝูงคนจำนวนมากมายบนถนนเดอะมอลล์
ในช่วงการของการเสด็จฯ เยือนหรือเยือนอย่างเป็นทางการของประมุขต่างประเทศ ประมุขต่างประเทศจะเดินทางสู่พระราชวังบักกิงแฮมเพื่อเข้าเฝ้าพระมหากษัตริย์แห่งสหราชอาณาจักรผ่านถนนเดอะมอลล์ ซึ่งประดับตกแต่งด้วยธงชาติสหราชอาณาจักรและธงชาติของประมุขที่เสด็จฯ เยือนหรือเยือน ช่วงพระราชพิธีกาญจนาภิเษกในสมเด็จพระราชินีนาถเอลิซาเบธที่ 2 ในปี พ.ศ. 2545 ประชาชนมากกว่าล้านคนออกมายังถนนเดอะมอลล์เพื่อเข้าเฝ้าพระบรมวงศานุวงศ์อังกฤษซึ่งปรากฏพระองค์จากบัญชรพระราชวังบักกิงแฮม ภาพการปรากฏพระองค์เช่นนี้เกิดขึ้นอีกครั้งในพระราชพิธีเสกสมรสของเจ้าชายวิลเลียมและแคเธอริน มิดเดิลตัน พ.ศ. 2554, พระราชพิธีพัชราภิเษกในสมเด็จพระราชินีนาถเอลิซาเบธที่ 2 และงานคอนเสิร์ตพระราชพิธีพัชราภิเษก พ.ศ. 2555
กิจกรรมทางการกีฬา

โดยปกติแล้วถนนเดอะมอลล์จะเป็นจุดสิ้นสุดของเส้นทางการแข่งวิ่งลอนดอนมาราธอน นอกจากนี้ถนนยังถูกใช้เป็นจุดเริ่มต้นและจุดสิ้นสุดสำหรับการแข่งขันวิ่งมาราธอน, การแข่งขันจักรยาน และการแข่งขันเดินเร็ว ในกีฬาโอลิมปิกฤดูร้อนและกีฬาพาราลิมปิกฤดูร้อน พ.ศ. 2555 อีกด้วย
ภาพ

ธงชาติสหราชอาณาจักรประดับตกแต่งถนน
ธงชาติของประเทศเครือจักรภพแห่งประชาชาติหน้าสำนักงานต่างประเทศและเครือจักรภพใกล้กับถนนเดอะมอลล์
ถนนเดอะมอลล์มุ่งหน้าสู่พระราชวังบักกิงแฮม
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ The Mall, London
เดอะพริสมาติกเวิลด์ทัวร์

เดอะพริสมาติกเวิลด์ทัวร์ (อังกฤษ: The Prismatic World Tour) เป็นทัวร์คอนเสิร์ตครั้งที่สามของนักร้องชาวอเมริกัน เคที เพร์รี เพื่อส่งเสริมอัลบั้มลำดับที่สี่ ปริซึม (2013) ทัวร์เริ่มวันที่ 7 พฤษภาคม ค.ศ. 2014 ที่โอดิสซีอะรีนา ในเบลฟัสต์ ไอร์แลนด์เหนือ ทัวร์ช่วงแรกแสดงแสดงที่สกอตแลนด์ และอังกฤษในเดือนเดียวกันนั้นด้วย นับตั้งแต่มิถุนายน ถึงตุลาคม ค.ศ. 2014 ทัวร์ช่วงที่สองเกิดขึ้นในสหรัฐอเมริกา แคนาดา และเม็กซิโก รายได้จากบัตรคอนเสิร์ตของช่วงนี้จะมอบให้องค์กรยูนิเซฟ ออทิสซึมสปีกส์ โรงพยาบาลเซนต์จูดชิลเดรนส์รีเสิร์ช และซูซาน จี. โคเมนฟอร์เดอะคูร์ ช่วงที่สามเริ่มขึ้นวันที่ 7 พฤศจิกายน ค.ศ. 2014 ในเพิร์ท และจบลงที่ออกแลนด์ในวันที่ 20 ธันวาคม ค.ศ. 2014 ช่วงที่สี่และห้าเริ่มขึ้นใน ค.ศ. 2015 ในยุโรประหว่างกุมภาพันธ์ถึงมีนาคม และในเอเชียระหว่างเมษายน ถึงพฤษภาคม ตามลำดับ
เดอะพริสมาติกเวิลด์ทัวร์ เป็นทัวร์ที่ประสบความสำเร็จทั่วโลก และกลายเป็นทัวร์ที่ประสบความสำเร็จสูงสุดของเพร์รีจนถึงปัจจุบัน ทัวร์ดังกล่าวทำรายได้ได้เป็นอันดับที่สอง และเป็นทัวร์ของศิลปินหญิงที่ทำรายได้มากที่สุดในอเมริกาเหนือ นับจากรายได้เฉลี่ยของแต่ละนครจากบ็อกซ์ออฟฟิศใน ค.ศ. 2014 ขากข้อมูลของโพลสตาร์ ทัวร์ขายดีเป็นอันดับที่สี่ในโลก และขายดีที่สุดของศิลปินหญิง โดยใน ค.ศ. 2014 ทำรายได้ได้ 153 ล้านดอลลาร์สหรัฐ และผู้ชมจำนวน 1,407,972 คน ทัวร์ประสบความสำเร็จอย่างมากในอเมริกาเหนือ กลายเป็นทัวร์ขายดีอันดับที่ 25 ของทัวร์ทั้งหมดตลอดกาล ขายได้ 94.3 ล้านดอลลาร์สหรัฐ เป็นทัวร์ที่ขายดีเป็นอันดับที่สามในอเมริกาเหนือของ ค.ศ. 2014 ทัวร์ยังประสบความสำเร็จในออสเตรเลีย ขายบัตรได้ 350,000 ใบและทำลายสถิติจำนวนผู้เข้าชมในออลโฟนส์อะรีนา โดยขายบัตรได้ทั้งหมด 89,000 ใบนับเฉพาะที่ออลโฟนส์อะรีนาที่เดียว การแสดงของเพร์รีที่ร็อดเลเวอร์อะรีนาในเมลเบิร์นติดอันดับ 11 ในรายชื่อบ็อกซ์ออฟฟิศสากลสูงสุดปลายปี ค.ศ. 2014 ในงานประกาศรางวัลบิลบอร์ดทัวริงอะวอดส์ ทัวร์ชนะรางวัล "ท็อปแพคเกจ" (Top Package) และได้เข้าชิงรางวัล "คอนเสิร์ตมาร์เกตติงแอนด์โปรโมชัน" (Concert Marketing & Promotion) ด้วย เพร์รีเป็นศิลปินที่ถูกค้นหามากเป็นอันดับที่ 7 ในทิกเก็ตมาสเตอร์ใน ค.ศ. 2014
รายชื่อเพลง

รายชื่อเพลงที่แสดงในวันที่ 30 พฤษภาคม ค.ศ. 2014 ทั้งนี้ บางรอบอาจไม่ได้แสดงตามรายชื่อเพลงดังกล่าว
"โรร์"
"พาร์ตออฟมี"
"วายด์อะเวก"
"ดิสโมเมนต์" / "เลิฟมี"
"ดาร์กฮอร์ส"
"อี.ที."
"เลเจนแดรีเลิฟเวอส์"
"ไอคิสด์อะเกิร์ล"
"ฮอตเอ็นโคลด์"
"อินเตอร์เนชันแนลสไมล์" / "โวก"
"บายเดอะเกรซออฟกอด"
"เดอะวันแด้ตก็อตอะเวย์" / "ธิงกิงออฟยู"
"อันคอนดิชันแนลลี"
"วอล์กกิงออนแอร์"
"อิตเทกส์ทู"
"ดิสอิสฮาววีดู" / "ลาสต์ฟรายเดย์ไนต์ (ที.จี.ไอ.เอฟ.)"
"ทีนเอจดรีม"
"แคลิฟอร์เนียเกิลส์"
"เบิร์ธเดย์"
อังกอร์
"ไฟร์เวิร์ก"
เพิ่มเติม
ณ วันแสดงในสหราชอาณาจักร เพร์รีแสดงเพลง "ดับเบิลเรนโบว์" ก่อนเพลง "อันคอนดิชันแนลลี"
ณ วันแสดงในอเมริกาเหนือ เช่นวันที่ 24 กรกฎาคม ในนิวยอร์ก เพร์รีแสดงเพลง "เลเจนส์เนเวอร์ดาย" กับเฟร์ราส์ ก่อนเพลง "อันคอนดิชันแนลลี"
เดอะมอลล์ โคราช

| --- | --- |
M Lifestore Korat (Nakhon Ratchasima)


th
ที่ตั้ง: 1242/2 ถนนมิตรภาพ ตำบลในเมือง อำเภอเมืองนครราชสีมา จังหวัดนครราชสีมา
พิกัด: 14°58′50″N 102°04′36″E﻿ / ﻿14.980638°N 102.076651°E﻿ / 14.980638; 102.076651
เปิดให้บริการ: 10 สิงหาคม พ.ศ. 2543 10 ตุลาคม พ.ศ. 2559 (บูรณะครั้งใหญ่และส่วนต่อขยาย)
ผู้บริหารงาน: บริษัท เดอะมอลล์ราชสีมา จำกัด ในเครือเดอะมอลล์กรุ๊ป
พื้นที่ชั้นขายปลีก: 350,000 ตารางเมตร
จำนวนชั้น: 4 ชั้น (รวมใต้ดิน) โซนพลาซา 3 ชั้น ห้างสรรพสินค้าเดอะมอลล์ 10 ชั้น The Mall Office Tower  16 ชั้น อาคารที่พักอาศัย
ที่จอดรถ: รถยนต์ 3,500 คัน รถจักรยานยนต์ 1,500 คัน
เว็บไซต์: www.themallkorat.com
เอ็ม ไลฟ์สโตร์ โคราช (อังกฤษ: M Lifestore Korat) เดิมชื่อ เดอะมอลล์ โคราช (อังกฤษ: The Mall Korat) ตั้งอยู่ริมถนนมิตรภาพ ในพื้นที่เขตเทศบาลนครนครราชสีมา ตำบลในเมือง อำเภอเมืองนครราชสีมา จังหวัดนครราชสีมา เปิดบริการวันที่ 10 สิงหาคม พ.ศ. 2543 โดยเป็นศูนย์การค้าขนาดใหญ่ในจังหวัดนครราชสีมา (มีขนาดใหญ่เป็นอันดับ 3 ในเครือเดอะมอลล์กรุ๊ป กว่า 350,000 ตารางเมตร) บนเนื้อที่ 57 ไร่ ติดถนนมิตรภาพ ดำเนินการโดยบริษัท เดอะมอลล์ราชสีมา จำกัด ในเครือเดอะมอลล์กรุ๊ป โดยมีมูลค่าการลงทุนรวมกว่า 5,400 ล้านบาท รองรับกลุ่มเป้าหมายในจังหวัดนครราชสีมากว่า 2.8 ล้านคน และจังหวัดใกล้เคียง ทั้งนี้ เดอะมอลล์ โคราช ถือเป็นศูนย์การค้าในเครือเดอะมอลล์แห่งแรกในต่างจังหวัด (นอกเขตกรุงเทพมหานครและปริมณฑล)
ในปี พ.ศ. 2558  เดอะมอลล์ โคราชได้ปรับปรุงครั้งที่ 3 โดยขยายเนื้อที่เพิ่มเป็น 80 ไร่ และเปลี่ยนแปลงโฉมใหม่ทั้งหมดรวมทั้งขยายเนื้อที่ของศูนย์การค้าจาก 200,000 ตารางเมตร เพิ่มเป็น 350,000 ตารางเมตร พร้อมนำสินค้ายี่ห้อชั้นนำมาอีกมากมาย รวมถึงขยายโรงภาพยนตร์เพิ่มอีก 2 โรง และเปลี่ยนชื่อจากอีจีวี เป็นโคราช ซีนีเพล็กซ์ ในเครือเมเจอร์ ซีนีเพล็กซ์ มูลค่าที่ใช้ในการบูรณะรวมกว่า 2,000 ล้านบาท โดยมีจุดประสงค์ให้เดอะมอลล์ นครราชสีมาเป็นพารากอนแห่งอีสาน แล้วเสร็จและเปิดให้บริการเมื่อ 10 ตุลาคม พ.ศ. 2559
บรรยายกาศภายในห้าง
การจัดสรรพื้นที่

เอ็ม ไลฟ์สโตร์ โคราช พัฒนาเป็นศูนย์การค้าสูง 4 ชั้น (รวมชั้นใต้ดิน 1 ชั้น) มีพื้นที่ใช้สอยกว่า 350,000 ตารางเมตร บนพื้นที่ 80 ไร่ ประกอบด้วยพื้นที่สำคัญดังนี้
ห้างสรรพสินค้าเดอะมอลล์
พาวเวอร์มอลล์
บิวตี้ ฮอลล์
สปอร์ตมอลล์
บีเทรนด์
กูร์เมต์ มาร์เก็ต
กูร์เมต์ อีทส์
เอสบี ดีไซน์ สแควร์
ดีแทคลอน
ฟิตเนส เฟิร์ส
สวนน้ำแฟนตาเซียลากูน
สวนสนุกวันเดอร์แพลเน็ต
สวนสนุกฮาร์เบอร์แลนด์ (เปิดเร็ว ๆ นี้)
โรงภาพยนตร์โคราช ซีนีเพล็กซ์ ในเครือเมเจอร์ ซีนีเพล็กซ์ จำนวน 10 โรง (เดิมชื่ออีจีวี โคราช)
เดอะมอลล์ คอนเวนชั่นเซ็นเตอร์ นครราชสีมา (MCC HALL)
อาคารสำนักงานเดอะมอลล์ นครราชสีมา ความสูง 10 ชั้น
อาคารที่พักอาศัยเดอะมอลล์ นครราชสีมา ความสูง 16 ชั้น
ตลาดลำตะคอง วิลเลจ
นอกจากนี้ยังมีลานกิจกรรมมอลล์ พาร์ค (Mall Parc) ด้านหน้าศูนย์ฯ และแกรนด์ ฮอลล์ (Grand Hall) ซึ่งมีจอ LED ขนาดใหญ่โค้ง 360 องศาแห่งแรกในประเทศอีกด้วย
แหล่งข้อมูลอื่น

เว็บไซต์โครงการ เก็บถาวร 2015-10-16 ที่ เวย์แบ็กแมชชีน
| ด ค กกลุ่มเดอะมอลล์ |
| --- | --- | --- |
| เอ็มไลฟ์สโตร์ |  รามคำแหง  ท่าพระ  งามวงศ์วาน  บางแค  บางกะปิ  นครราชสีมา (โคราช)  |  |
| ดิ เอ็มดิสทริค |  เอ็มโพเรียม  เอ็มควอเทียร์  เอ็มสเฟียร์ ยูโอบีไลฟ์  |  |
| อื่น ๆ |  สยามพารากอน  สกายพอร์ต  แบงค็อก มอลล์  บลูเพิร์ล  |  |
ตัวเอียง หมายถึง กำลังก่อสร้าง
เดอะรูม

| เดอะรูม |
| --- | --- |
โปสเตอร์เปิดตัวภาพยนตร์
กำกับ: ทอมมี ไวซาว
เขียนบท: ทอมมี ไวซาว
อำนวยการสร้าง: ทอมมี ไวซาว
นักแสดงนำ:   ทอมมี ไวซาว  Juliette Danielle  เกรก เซสเตโร (Greg Sestero)  Philip Haldiman  Carolyn Minnott 
กำกับภาพ: Todd Barron
ตัดต่อ: Eric Chase
ดนตรีประกอบ: Mladen Milicevic
บริษัทผู้สร้าง: Wiseau-Films  
ผู้จัดจำหน่าย:   Chloe Productions  TPW Films 
วันฉาย:   27 มิถุนายน ค.ศ. 2003 (2003-06-27) 
ความยาว: 99 นาที
ประเทศ: สหรัฐอเมริกา
ภาษา: อังกฤษ
ทุนสร้าง: 6 ล้านดอลลาร์สหรัฐ (~188 ล้านบาท)
ทำเงิน: 1,900 ดอลลาร์สหรัฐ (~6 หมื่นบาท)
เดอะรูม (อังกฤษ: The Room) เป็นภาพยนตร์อิสระแนวชีวิตจากประเทศสหรัฐอเมริกา ออกฉาย พ.ศ. 2556 โดยมี ทอมมี ไวโซ(Tommy Wiseau) รับหน้าที่อำนวยการสร้าง เขียนบท กำกับ และแสดงนำ ร่วมกับ เกรก เซสเตโร (Greg Sestero) และ Juliette Danielle 
เรื่องเกี่ยวกับรักสามเส้าระหว่างนายธนาคารจอห์นนี (แสดงโดยไวซาว), คู่หมั้นผู้มีความลับลิซ่า (แสดงโดย Danielle) และเพื่อนสนิทคิดไม่ซื่อ มาร์ก (แสดงโดยเซสเตโร) เนื้อเรื่องส่วนหนึ่งให้ความสำคัญกับเรื่องย่อยซึ่งไม่มีความเกี่ยวข้องกับเรื่องหลัก ซึ่งบางครั้งก็เกี่ยวกับตัวละครสมทบบางราย และบางครั้งก็ถูกปล่อยให้ค้างคาไม่มีบทสรุป ส่วนหนึ่งจากการที่การเล่าเรื่องของหนังเรื่องนี้ไม่มีความต่อเนื่องโดยสิ้นเชิง ไวซาวกล่าวว่าชื่อเรื่อง The Room ตั้งใจจะสื่อถึงว่าห้องห้องหนึ่งอาจเป็นฉากให้เกิดเรื่องราวได้หลายอย่างทั้งเรื่องดีและเรื่องแย่ และนอกจากนี้ บทละครเวทีที่เป็นต้นฉบับของภาพยนตร์เรื่องนี้ก็เดินเรื่องอยู่ในห้องเพียงห้องเดียวอีกด้วย
สื่อหลายที่เรียกภาพยนตร์ เดอะรูม ว่าเป็นหนึ่งในภาพยนตร์ที่แย่ที่สุดเท่าที่เคยมีมา แต่เดิมถูกฉายในโรงหนังเพียงไม่กี่โรงในรัฐแคลิฟอร์เนีย เดอะรูม กลายเป็นภาพยนตร์เกินวิสัยในเวลาอันรวดเร็วด้วยการเล่าเรื่องที่แปลกประหลาดและไม่ธรรมดา ข้อบกพร่องทางเทคนิกและการเล่าเรื่อง รวมถึงการแสดงที่ไม่สม่ำเสมอของไวซาว แม้ไวเซาจะบรรยายว่าภาพยนตร์เป็นแบบตลกร้าย ผู้ชมกลับมองว่ามันเป็นภาพยนตร์ดราม่าที่ทำออกมาได้คุณภาพต่ำ ซึ่งนักแสดงส่วนหนึ่งก็เห็นด้วย
เซสเตโรเขียนหนังสือเกี่ยวกับการสร้างภาพยนตร์เรื่องนี้ออกมาในชื่อเรื่อง เดอะดิแซสเตอร์อาร์ติสท์ (The Disaster Artist) โดยเขียนร่วมกับ Tom Bissell และตีพิมพ์ใน พ.ศ. 2556 ซึ่งต่อมาได้รับการดัดแปลงเป็นภาพยนตร์ชื่อเดียวกันออกฉายเมื่อธันวาคม พ.ศ. 2560 โดยมีเจมส์ ฟรังโก เป็นผู้กำกับและเป็นนักแสดงนำ ทั้งหนังสือและภาพยนตร์ได้รับการชื่นชมจากนักวิจารณ์ และได้รับรางวัลจากหลายเวที